3. ΑΝΑΓΚ. ΝΟΜΟΣ υπ' αριθ. 484 της 19/23 Φεβρ. 1937 Περί ιδρύσεως Υπηρεσίας Ιπποπαραγωγής Άρθρ.1.-Συνιστάται παρά τω Υπουργείω Γεωργίας ανεξάρτητον Τμήμα Ιπποπαραγωγής. Άρθρ.10.-Αι προτάσεις του Ιππικού Συμβουλίου θα τίθενται υπ' όψει των Υπουργών Γεωργίας και Στρατιωτικών οίτινες από κοινού θα λαμβάνωσιν αποφάσεις επ' αυτών. Άρθρ.11.-Ο Υπουργός της Γεωργίας δύναται να αποστείλη εις Εσπερίαν ως υποτρόφους του Κράτους μέχρι δύο ετησίως εκ των παρ' αυτώ υπηρετούντων Κτηνιάτρων ή Γεωπόνων προς ειδίκευσιν εν τη Ζωοτεχνία του ίππου επί εν έτος, κατόπιν διαγωνισμού. Ο ολικός αριθμός των υποτρόφων τούτων εξαρτηθήσεται εκ των αναγκών της Υπηρεσίας Ιπποπαραγωγής. Άρθρ.12.-Προς αρτιωτέραν οργάνωσιν της Ιπποπαραγωγής μετακληθήσεται κοινή αποφάσει των Υπουργών Γεωργίας και Στρατιωτικών ξένος Κτηνίατρος Ζωοτέχνης δια χρονικήν περίοδον ενός τουλάχιστον και δύο το πολύ ετών. Άρθρ.13.-Αι λεπτομέρειαι δια την εκτέλεσιν του παρόντος Νόμου κανονισθήσονται δια Β.Δ/τος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Ι.α.3 Υπηρεσίαι Ιπποπαραγωγής Άρθρ.2.-Σκοπός του Τμήματος Ιπποπαραγωγής είναι η βελτίωσις και ανάπτυξις της εγχωρίου Ιπποπαραγωγής, επί τω τέλει εξυπηρετήσεως των αναγκών της Γεωργίας και ιδία της Εθνικής Αμύνης. Άρθρ.3.-Εις την αρμοδιότητα του Τμήματος Ιπποπαραγωγής υπάγονται: α)Η εν γένει οργάνωσις της Ιπποπαραγωγής και η λήψις μέτρων προς προαγωγήν αυτής. β)Η ίδρυσις Ιπποφορβείων, Σταθμών Επιβητόρων ίππων και όνων και επισταθμιών οχείας μονίμων ή προσκαίρων. γ)Η επίβλεψις και ο έλεγχος των διαφόρων κρατικών ιππικών ιδρυμάτων. δ)Η εποπτεία και ο έλεγχος των Ιπποδρομιών και της Φιλίππου Ενώσεως ως ο Νόμ. 1568 "περί κυρώσεως του από 11 Νοεμ. 1927 Ν.Δ/τος "περί συστάσεως Φιλίππου Οργανώσεως κλπ.", ορίζει πλην του άρθρ. 4 τροποποιουμένου επί τω τέλει αντικαταστάσεως του εν αυτώ αναφερομένου Προϊσταμένου της Βιοτεχνικής Υπηρεσίας δια του Προϊσταμένου του Τμήματος Ιπποπαραγωγής. ε)Η δια διαφόρων ζωοτεχνικών μεθόδων βελτίωσις των ίππων, ημιόνων και όνων. ς)Η βελτίωσις της διατροφής και των συνθηκών διαβιώσεως των ιπποειδών. ζ)Η οργάνωσις τοπικών και γενικών ιππικών εκθέσεων διαγωνισμών και αγώνων. η)Η ενίσχυσις των ιπποπαραγωγών και η ρύθμισις της εμπορίας των ιπποειδών. θ)Τέλος, παν ότι αφορά την βελτίωσιν και ανάπτυξιν της ιπποπαραγωγής. Άρθρ.4.-Οι υπάρχοντες ήδη Σταθμοί και Επισταθμίαι Επιβητόρων ίππων και όνων υπάγονται εφεξής εις την δικαιοδοσίαν του Τμήματος Ιπποπαραγωγής. Άρθρ.5.-Το προσωπικόν του Τμήματος Ιπποπαραγωγής αποτελείται εξ ενός Προϊσταμένου επί βαθμώ Τμηματάρχου Α' ή Β' τάξεως, ενός Εισηγητού ή Γραμματέως α' τάξεως ή Τμηματάρχου β' τάξεως, ενός γραφέως και μιας δακτυλογράφου, δυνάμενον εν ανάγκη να ενισχυθή δι' αποσπάσεως ενός ή δύο το πολύ Κτηνιάτρων της Εξωτερικής Υπηρεσίας. Άρθρ.6.-Προϊστάμενος του Τμήματος Ιπποπαραγωγής τοποθετείται δια Β.Δ/τος προτάσει του επί της Γεωργίας Υπουργού Κτηνίατρος διπλωματούχος Ανωτέρας Κτηνιατρικής Σχολής ή γεωπόνος Ανωτέρας Γεωπονικής Σχολής εκ των εν τη υπηρεσία του Υπουργείου Γεωργίας υπηρετούντων κεκτημένοι τον βαθμόν του Τμηματάρχου α' ή β' τάξεως και αποδεδειγμένως ειδικευθέντες εν τη Εσπερία εις την Ζωοτεχνίαν επί εν τουλάχιστον έτος. Εις την θέσιν Εισηγητού τοποθετείται Κτηνίατρος ή Γεωπόνος απόφοιτοι Ανωτέρων Σχολών εκ των εν τη Υπηρεσία του Υπουργείου Γεωργίας υπηρετούντων ειδικευμένοι επί εν τουλάχιστον έτος εις την Ζωοτεχνίαν εν τη αλλοδαπή. Άρθρ.7.-Δια ζητήματα αφορώντα την Ιπποπαραγωγήν δια κοινών αποφάσεων των αρμοδίων Υπουργών Γεωργίας και Στρατιωτικών δύνανται να ορίζωνται σύνδεσμοι μεταξύ των αρμοδίων υπηρεσιών των Υπουργείων τούτων. Άρθρ.8.-Παρά τω Τμήματι Ιπποπαραγωγής συνιστάται γνωμοδοτικόν Ιππικόν Συμβούλιον τελούν υπό την Προεδρίαν του Υπουργού της Γεωργίας. Σελ. 701 Υπηρεσίαι Ιπποπαραγωγής 17.Ι.α.2-3 Το Συμβούλιον τούτο απαρτίζεται εκ των κάτωθι τακτικών μελών. 1)Του Αρχηγού του Γ.Ε. Στρατού ως Αντιπροέδρου. 2)Ενός των Τεχνικών Συμβούλων του Υπουργείου Γεωργίας οριζομένου υπό του επί της Γεωργίας Υπουργού. 3)Ενός ανωτέρου υπαλλήλου ειδικού του Ιππ. Γεωργίας οριζομένου υπό του Υπουργού Γεωργίας. 4)Ενός των Διευθυντών Γεωργίας οριζομένου υπό του Υπουργού Γεωργίας. 5)Του Καθηγητού της Ζωοτεχνίας της Ανωτάτης Γεωπονικής Σχολής Αθηνών. 6)Του Τμηματάρχου της Κτηνιατρικής Υπηρεσίας Υπουργείου Γεωργίας. 7)Του Επιθεωρητού της Κτηνιατρικής και Ζωοτεχνικής Υπηρεσίας Υπ. Γεωργίας. 8)Του Τμηματάρχου της Ιπποπαραγωγής Υπουργείου Γεωργίας. 9)Του Διευθυντού της Κτηνιατρικής Υπηρεσίας Υπ. Στρατιωτικών. 10)Του προϊσταμένου του Ζωοτεχνικού Γραφείου Υπουργείου Γεωργίας. 11)Του Διευθυντού του VI Γραφείου Γ.Ε. Στρατού. 12)Του Επιθεωρητού Ιππικού Υπ. Στρατιωτικών. 13)Του Διευθυντού Ιππικού και Ιππωνειών. 14)Του Τμηματάρχου Ιπποπαραγωγής Γ.Ε.Σ. 15)Του Προέδρου της Ελληνικής Κτηνιατρικής Εταιρείας. 16)Του Προέδρου της Φιλίππου Ενώσεως. 17)Τμηματάρχου Ιππωνειών. Εις τας συνεδριάσεις του Συμβουλίου και κατά την συζήτησιν ωρισμένων ζητημάτων δύνανται να λάβωσι μέρος άνευ δικαιώματος ψήφου κατόπιν ειδικής προσκλήσεως του Προέδρου και έτερα πρόσωπα έχοντα έγκυρον γνώμην επί των ζητημάτων τούτων. Χρέη γραμματέως του Συμβουλίου εκτελεί εις των υπαλλήλων του Υπουργείου Γεωργίας, οριζόμενος δι' αποφάσεως του Υπουργού της Γεωργίας. Άρθρ.9.-Το Ιππικόν Συμβούλιον έχει την κάτωθι αρμοδιότητα. α)Θα γνωματεύη επί των κατευθύνσεων της εγχωρίου Ιπποπαραγωγής λαμβάνον ιδία υπ’ όψει τας ανάγκας της Εθνικής Αμύνης και της Γεωργίας της Χώρας. β)Θα καταρτίση εν πολυετές πρόγραμμα ενεργείας δια την βελτίωσιν και ανάπτυξιν της εγχωρίου Ιπποπαραγωγής. Σελ. 702 γ)Καθ' έκαστον φθινόπωρον θα ενεργή τον έλεγχον των επιτευχθέντων αποτελεσμάτων κατά το λήγον έτος και θα καταρτίζη το ετήσιον πρόγραμμα ενεργείας δια το επιόν έτος. δ)Θα προκαλή τη εκπόνησιν και θα αποφαίνηται επί του κανονισμού οργανώσεως και λειτουργίας πάντων των ιδρυμάτων, υπηρεσιών και οργανισμών του Κράτους των εχόντων ως προορισμόν την προαγωγήν της Ιπποπαραγωγής ως και επί παντός σχετικού ζητήματος όπερ ήθελε τεθή υπ' όψει του Συμβουλίου υπό των αρμοδίων Υπουργών. ε)Θα κατανέμη τας δαπάνας του Ταμείου Ιπποπαραγωγής. ς)Θα γνωμοδοτή επί παντός σοβαρού ζητήματος αφορώντος την εγχώριον ιπποπαραγωγήν. Του Συμβουλίου τούτου μόνιμος εισηγητής ορίζεται ο Προϊστάμενος του Τμήματος Ιπποπαραγωγής Υ.Γ. 